Na temelju članka 48. stavak 2. Zakona o predškolskom odgoju i naobrazbi (N.N. 10/97, 107/07, 94/13 i 98/19) i članka 66. Statuta Dječjeg vrtića Suncokret, Slatina, Ribnjak 16, Upravno vijeće Dječjeg vrtića Suncokret na 8. sjednici dana 13.1.2022. godine donijelo je

**IZMJENE I DOPUNE ODLUKE**

**O IZNOSU REZERVACIJE ZA KORISNIKE USLUGA**

**DJEČJEG VRTIĆA SUNCOKRET, SLATINA**

**I PODRUČNOG ODJELA MIKLEUŠ**

**Članak 1.**

Upravno vijeće Dječjeg vrtića Suncokret utvrdilo je izmjene i dopune Odluke o iznosu rezervacije za korisnike usluga Dječjeg vrtića Suncokret, Slatina i Područnog odjela Mikleuš od 31.12.2020. godine.

**Članak 2.**

U Odluci se mijenja članak 2. koji sada glasi:

„Rezervacija za korisnike usluga Dječjeg vrtića Suncokret, Slatina s područja Grada Slatine iznosi 25% iznosa participacije roditelja.

*Obrazloženje: od 1. siječnja 2022 godine Grad Slatina sufinancira mjesečni trošak boravka upisane djece s područja Grada Slatine, a ne samo one koja pohađaju Dječji vrtić Suncokret.“*

**Članak 3.**

Mijenja se članak 4. Odluke koji sada glasi

„Korisnici usluga Dječjeg vrtića Suncokret, Slatina koji nemaju pravo na sufinanciranje jedinica lokalne samouprave plaćaju punu ekonomsku cijenu redovitog programa vrtića. Za njih rezervacija iznosi 25% iznosa pune mjesečne ekonomske cijene redovitog programa Dječjeg vrtića Suncokret.“

**Članak 4.**

Ova Odluka stupa na snagu danom donošenja, a primjenjivat će se od 1.2.2022. godine.

KLASA: 601-02/22-05/03

URBROJ: 2189-75-05-22-03

Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_

Božica Majhen